CELEX: 52008PC0695
Language: mt
Date: 2008-11-03
Title: Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposti għal emendi tal-Appendiċi I u II tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi waqt id-disa' laqgħa tal-Konferenza tal-Partijiet

Avviż Legali Importanti

|

52008PC0695

Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposti għal emendi tal-Appendiċi I u II tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi waqt id-disa' laqgħa tal-Konferenza tal-Partijiet  /* KUMM/2008/0695 finali */  

	[pic] | KUMMISSJONI TAL-KOMUNITAJIET EWROPEJ |Brussel 3.11.2008KUMM(2008) 695 finaliProposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposti għal emendi tal-Appendiċi I u II tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi waqt id-disa' laqgħa tal-Konferenza tal-Partijiet(preżentata mill-Kummissjoni)MEMORANDUM TA’ SPJEGAZZJONI1.  Il-Konvenzjoni dwar il-konservazzjoni tal-ispeċijiet migratorji tal-annimali selvaġġi (magħrufa wkoll bħala s-CMS jew il-Konvenzjoni ta’ Bonn) għandha l-għan li jiġu konservati l-ispeċijiet migratorji tal-art, tal-baħar u avjarji matul il-medda migratorja kollha tagħhom. Hija trattat intergovernattiv, konkluż taħt l-awspiċi tal-Programm tal-Ambjent tan-Nazzjonijiet Uniti, li jikkonċerna l-konservazzjoni tal-ħajja selvaġġa u l-ħabitats fuq skala dinjija.2.  Id-disa' laqgħa tal-Konferenza tal-Partijiet fi ħdan il-Konvenzjoni ser issir f’Ruma (l-Italja) mill-1 sal-5 ta' Diċembru 2008. Il-Komunità Ewropea ilha Parti mis-CMS mill-1 ta’ Novembru 1983[1].3.  Il-Konferenza tal-Partijiet (COP) hija l-entità tal-Konvenzjoni li tieħu d-deċiżjonijiet u għandha s-setgħat li tivvaluta l-istat ta’ konservazzjoni tal-ispeċijiet migratorji u, sussegwentement, li teżamina l-elenki fl-Appendiċi I u II tal-Konvenzjoni. Għal dan is-COP, għadd ta’ Partijiet ressqu proposti sabiex jitħarsu diversi speċijiet ġodda permezz ta’ emendi għall-Appendiċi I u II tal-Konvenzjoni.4.  Skont l-Artikolu XI tal-Konvenzjoni, emenda għall-Appendiċi tidħol fis-seħħ għall-Partijiet kollha disgħin jum wara l-laqgħa tal-Konferenza tal-Partijiet li fiha tkun adottata, ħlief għal dawk il-Partijiet li jagħmlu xi riżerva. Għalhekk jeħtieġ li l-Kunsill jieħu deċiżjoni msejsa fuq l-Artikolu 300(2), it-tieni subparagrafu, bil-għan li jiġu stabbiliti l-pożizzjonijiet li għandhom jiġu adottati f’isem il-Komunità waqt id-disa' laqgħa tal-Konferenza tal-Partijiet.5.  L-ebda mill-proposti għal emendi mressqa mill-Partijiet ma teħtieġ bdil fil-liġi Komunitarja. Dawn il-proposti jikkonċernaw jew speċijiet migratorji li diġà jgawdu minn ħarsien xieraq permezz tal-liġi Komunitarja, fosthom id-Direttivi dwar l-Għasafar[2] jew il-Ħabitats[3] jew il-Politika Komuni tas-Sajd (CFP)[4], jew ta' speċijiet li ma jaqgħux fi ħdan is-CFP u li l-medda migratorja tagħhom tinsab 'il barra mit-territorju Ewropew tal-Istati Membri. Il-Komunità għandha tappoġġja dawn il-proposti abbażi tal-konsiderazzjonijiet li ġejjin: (1) huma xjentifikament validi; (2) għal raġunijiet ta’ konsistenza bejn l-azzjoni interna u esterna tal-Komunità; u (3) il-KE hija impenjata favur il-kooperazzjoni internazzjonali għall-ħarsien tal-bijodiversità, skont l-Artikolu 5 tal-Konvenzjoni tan-Nazzjonijiet Uniti dwar id-Diversità Bijoloġika u lejn il-mira miftehma fis-Samit Dinji dwar l-Iżvilupp Sostenibbli "sabiex sal-2010 titnaqqas b'mod sinifikanti r-rata attwali tat-telf tal-bijodiversità".Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposti għal emendi tal-Appendiċi I u II tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi waqt id-disa' laqgħa tal-Konferenza tal-PartijietIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 175(1), flimkien mat-tieni subparagrafu tal-Artikolu 300(2), tiegħu,Wara li kkunsidra il-proposta tal-Kummissjoni[5],Billi:(1) Il-Komunità tagħmel Parti mill-Konvenzjoni dwar il-konservazzjoni tal-ispeċijiet migratorji tal-Annimali Selvaġġi (is-CMS jew il-Konvenzjoni ta’ Bonn)[6].(2) Il-Konferenza tal-Partijiet hija l-entità tal-Konvenzjoni li tieħu d-deċiżjonijiet u s-setgħat mogħtija lilha jinkludu l-kapaċità li teżamina u tivvaluta l-istat ta’ konservazzjoni tal-ispeċijiet migratorji u teżamina l-progress li sar fil-konservazzjoni tal-ispeċijiet migratorji, speċjalment dawk elenkati fl-Appendiċi I u II tal-Konvenzjoni.(3) Għad-disa' laqgħa tal-Konferenza tal-Partijiet, li ser issir f'Ruma (l-Italja) mill-1 sal-5 ta' Diċembru 2008, għadd ta' Partijiet ressqu proposti sabiex jingħata ħarsien lil diversi speċijiet ġodda permezz ta’ emendi fl-Appendiċi I u II tal-Konvenzjoni.(4) Skont l-Artikolu XI tal-Konvenzjoni, emenda għall-Appendiċi tidħol fis-seħħ għall-Partijiet kollha disgħin jum wara l-laqgħa tal-Konferenza tal-Partijiet li fiha tiġi adottata, ħlief għal dawk il-Partijiet li jagħmlu xi riżerva.(5) L-ebda mill-proposti għal emendi mressqa mill-Partijiet ma teħtieġ bdil fil-liġi Komunitarja.(6) Il-Komunità għandha tappoġġja dawn il-proposti għax huma xjentifikament validi, konformi mal-leġiżlazzjoni Komunitarja u mal-impenn tal-Komunità favur il-kooperazzjoni internazzjonali għall-ħarsien tal-bijodiversità, skont l-Artikolu 5 tal-Konvenzjoni tan-Nazzjonijiet Uniti dwar id-Diversità Bijoloġika[7] u mal-mira miftehma waqt is-Samit Dinji tal-2002 dwar l-Iżvilupp Sostenibbli sabiex sal-2010 titnaqqas b’mod sinifikanti r-rata attwali tat-telf tal-bijodiversità.IDDEĊIEDA KIF ĠEJ:Artikolu UnikuFid-disa' laqgħa tal-Konferenza tal-Partijiet tal-Konvenzjoni dwar il-konservazzjoni tal-ispeċijiet migratorji tal-Annimali Selvaġġi (is-CMS jew il-Konvenzjoni Bonn), il-Kummissjoni għandha tippreżenta l-pożizzjoni Komunitarja segwenti fil-votazzjoni dwar il-proposti biex jingħata ħarsien lil għadd ta’ speċijiet ġodda billi jiġu emendati l-Appendiċi I u II ta’ dik il-Konvenzjoni:6.  il-Kummissjoni b’dan hija awtorizzata tappoġġja ż-żieda fl-Appendiċi I ta' dawn l-ispeċijiet li ġejjin:7.  Neophron percnopterus ;8.  Tursiops truncatus ponticus (popolazzjoni tal-Baħar l-Iswed);9.  Falco cherrug10.  Orcaella brevirostris ;11.  Souza teuszii ;12.  Acinonyx jubatus ;13.  Trichechus senegalensis ;14.  Ammotragus lervia ;15.  Aythya baeri ;16.  Sterna lorata ;17.  Emberiza aureola ;18.  Dendroica caerulea ;19.  Acrocephalus sorghophilus;20.  il-Kummissjoni b’dan hija awtorizzata tappoġġja ż-żieda fl-Appendiċi II ta' dawn l-ispeċijiet li ġejjin:21.  Phocoena phocoena (il-popolazzjoni tal-majjistral tal-Afrika);22.  Grampus griseus (il-popolazzjoni tal-Mediterran):23.  Grampus griseus (il-popolazzjoni tal-Mediterran):24.  Phocoena phocoena (il-popolazzjoni tal-punent tal-Afrika, iż-żona tropikali tal-Lvant tal-Atlantiku);25.  Lycaon pictus ;26.  Saiga tatarica ;27.  Oxyura maccoa ;28.  Rhychops flavirostris ;29.  Isurus oxyrinchus ;30.  Isurus paucus ;31.  Lamna nasus ;32.  Squalus acanthias .Magħmul fi Brussell, […]F’isem il-KunsillIl-President […] [1] Id-Deċiżjoni tal-Kunsill 82/461/KEE ta’ l-24 ta’ Ġunju 1982, dwar il-konklużjoni tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi, ĠU L 210, 24.6.1982, p. 10 .[2] Id-Direttiva tal-Kunsill 79/409/KEE tat-2 ta' April 1979 dwar il-konservazzjoni tal-għasafar selvaġġi ĠU L 103, 25.4.1979, p. 1.[3] Id-Direttiva tal-Kunsill 92/43/KEE tal- 21 ta’ Mejju 1992 dwar il-konservazzjoni tal-ħabitats naturali u tal-fawna u l-flora selvaġġi, ĠU L 206, 22.7.1992, p. 7.[4] Ir-Regolament tal-Kunsill (KE) Nru 2371/2002 tal- 20 ta' Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd, ĠU L 358, 31.12.2002, p. 59.[5] ĠU C , , p. .[6] Id-Deċiżjoni tal-Kunsill 82/461/KEE ta’ l-24 ta’ Ġunju 1982, dwar il-konklużjoni tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi, ĠU L 210, 24.6.1982, p. 10 .[7] Id-Deċiżjoni tal-Kunsill 93/626/KEE tal-25 ta’ Ottubru 1993 dwar il-konklużjoni tal-Konvenzjoni dwar id-Diversità Bijoloġika, ĠU L 309, 13.12.1993, p. 1.